11. ΝΟΜΟΘΕΤ. ΔΙΑΤΑΓΜΑ υπ’ αριθ. 3785 της 11/12 Οκτ. 1957 Περί λογιστικού έτους και περί τροποποιήσεως και συμπληρώσεως των περί οργανώσεως της Δημοσίας Επιχειρήσεως Ηλεκτρισμού διατάξεων. Άρθρ.1.-1.Το λογιστικόν έτος της Δημοσίας Επιχειρήσεως Ηλεκτρισμού άρχεται από την 1ην Ιανουαρίου και λήγει την 31ην Δεκεμβρίου εκάστου έτους. «2.Η αντιπροσωπευτική συνέλευσις συνέρχεται τακτικώς εντός του μηνός Μαΐου εκάστου έτους». Η παρ. 2 αντικατεστάθη ως άνω δια της παρ. 3 άρθρ. 10 Νόμ. 4483/1965 (ανωτ. σελ. 178,07). 3.Η ισχύς των διατάξεων της παρ. 1 του παρόντος άρθρου άρχεται από 1ης Ιαν. 1957. Το εξάμηνον χρονικόν διάστημα από 1ης Ιουλ. 1956 μέχρι 31ης Δεκ. 1956 αποτελεί λογιστικήν περίοδον, δι’ ην θέλει συνταχθή ίδιος ισολογισμός. Η αντιπροσωπευτική συνέλευσις θέλει συνέλθει συγχρόνως δια την περίοδον ταύτην και το λογιστικόν έτος 1957. Άρθρ.2.-1.(Τροποποιηθείσα δια της παρ. 1 άρθρ. 10 Νόμ. 4483/1965, ανωτ. σελ. 178,07, κατηργήθη δια του άρθρ. 22 Α.Ν. 100/1967, κατωτ. αριθ. 19). 2.Καταργούνται αι διατάξεις των άρθρ. 16, 17 παρ. 1 και 18 έως 22 του Α.Ν. 1672/1951 «περί τροποποιήσεως και συμπληρώσεως του Νόμ. 1468/1950 «περί ιδρύσεως Δημοσίας Επιχειρήσεως  Σελ. 224,04(δ) Τεύχος 1406 Σελ. 10 Ηλεκτρισμού κλπ. «δι’ ων θεσπίζεται διάκρισις της ΔΕΗ εις ηλεκτρικήν και λιγνιτικήν εκμετάλλευσιν. 3.Κυρούται, αφ’ ης ίσχυσεν, η υπ’ αριθ. 92329 της 10ης Φεβρ. 1954 απόφασις του Προέδρου της Κυβερνήσεως και του Υπουργού της Βιομηχανίας «περί αντικαταστάσεως άρθρ. 20 Κανονισμού Αντιπροσωπευτικής Συνελεύσεως της Δημοσίας Επιχειρήσεως Ηλεκτρισμού» δημοσιευθείσα εις το υπ’ αριθ. 46 της 9ης Μαρτ. 1954 φύλλον του Β΄ τεύχους της Εφημερίδος της Κυβερνήσεως. Άρθρ.3.-1.Η αληθής έννοια της διατάξεως της παρ. 1 του άρθρ. 1 του Νόμ. 1468/1950 «περί ιδρύσεως δημοσίας επιχειρήσεως ηλεκτρισμού» είναι ότι ο δια ταύτης ιδρυόμενος οργανισμός αποτελεί νομικόν πρόσωπον ιδιωτικού δικαίου. 2.Διατάξεις της κειμένης νομοθεσίας, ως και πάσης μελλούσης ρυθμίσεως, αναφερόμεναι εις δημοσίας επιχειρήσεις, επιχειρήσεις κοινής ωφελείας ή δημοσίας χρήσεως ή τοιαύτας ασκουμένας ή επιχορηγουμένας υπό του Κράτους, δεν έχουν εφαρμογήν προκειμένου περί της Δημοσίας Επιχειρήσεως Ηλεκτρισμού εφ’ όσον εν τη σχετική διατάξει δεν γίνεται ειδική μνεία ταύτης. Με το τελευταίο εδάφιο της παρ. 15 άρθρ. 14 Νόμ. 2266/13-13 Δεκ. 1994 (ΦΕΚ Α΄218), Τόμ. 2Α σελ. 318,248 ορίστηκε ότι η κατά την άνω παρ. εξαίρεση της ΔΕΗ δεν ισχύει για την εφαρμογή των διατάξεων του Νόμ. 2190/1994 ως και του ιδίου Νόμ. 2266/1994. 13.Δ.η.11 Δημόσια Επιχείρηση Ηλεκτρισμού Άρθρον 4. 1.Δια κοινής αποφάσεως των Υπουργών Εσωτερικών και Βιομηχανίας, εκδιδομένης επί τη αιτήσει του δημοτικού ή κοινοτικού συμβουλίου και μετά σύμφωνον γνώμην της Δ.Ε.Η., δύναται να εγκρίνεται η επέκτασις της δι’ ηλεκτρικής ενεργείας εξυπηρετήσεως δήμου ή κοινότητος, συμφώνως προς τας διατάξεις του παρόντος άρθρου, προ της εν τω προγράμματι της Δ.Ε.Η. επεκτάσεως της διανομής της ηλεκτρικής ενεργείας καθοριζομένης σειράς. Δια της εγκρινούσης την επέκτασιν κοινής αποφάσεως των Υπουργών Εσωτερικών και Βιομηχανίας ορίζεται συγχρόνως, μετά σύμφωνον εισήγησιν της Δ.Ε.Η., το υπό του δήμου ή κοινότητος δια την τοιαύτην επέκτασιν καταβλητέον εις την Δ.Ε.Η. ποσόν. 2.Προς διευκόλυνσιν της κατά την προηγουμένην παράγραφαν επεκτάσεως της δι’ ηλεκτρικής ενεργείας εξυπηρετήσεως πλειόνων δήμων ή κοινοτήτων, δύνανται να συνιστώνται σύνδεσμοι δήμων ή κοινοτήτων ή δήμων και κοινοτήτων κατά τας διατάξεις των άρθρων 146 και εφεξής του δημοτικού και κοινοτικού κωδικός (Ν.Δ. 2888] 1954). Εν τη περιπτώσει ταύτη, η κατά την προηγουμένην παράγραφον αίτησις υποβάλλεται εκ μέρους του συνδέσμου, το καταβλητέον δε εις την Δ.Ε.Η, ποσόν κατανέμεται εις τους μετέχοντας τούτου δήμους ή κοινότητας δι’ αποφάσεως του συμβουλίου του συνδέσμου. Κατά της κατανομής επιτρέπεται προσφυγή εκ μέρους του δημοτικού ή κοινοτικού συμβουλίου δήμου ή κοινότητος μέλους του συνδέσμου ενώπιον των Υπουργών Εσωτερικών και Βιομηχανίας, εντός προθεσμίας δέκα πέντε ημερών από της γνωστοποιήσεως εις τον οικείον δήμον ή κοινότητα της αποφάσεως του συμβουλίου του συνδέσμου. Η απόφασις του συμβουλίου του συνδέσμου μετά την έγκρισιν αυτή υπό των Υπουργών Εσωτερικών και Βιομηχανίας καθίσταται οριστική και υπεχρεοί τους συμμετέχοντας του συνδέσμου δήμους ή κοινότητας. 3.Το υπό του δήμου ή κοινότητος, κατά τας διατάξεις των προηγουμένων παραγράφων, καταβλητέον εις την Δ.Ε.Η. Ε.Η ποσόν, είναι πληρωτέον εις πέντε ισοπόσους ατόκους δόσεις. Η πρώτη των δόσεων τούτων είναι πληρωτέα άμα τη αποπερατώσει της επεκτάσεως του δικτύου της Δ.Ε.Η. και προ της ενάρξεως της τροφοδοτήσεως αυτού δι’ ηλεκτρικής ενεργείας, εκάστη δε των λοιπών εις το τέλος εκάστης των επομένων τεσσάρων ετησίων χρονικών περιόδων, της πρώτης αρχομένης από της ημερομηνίας αποπερατώσεως της επεκτάσεως, των δε λοιπών από της λήξεως της προηγουμένης. Από της καθυστερήσεως δόσεως τινός, καταβάλλεται αύτη εντόκως μετά του νομίμου τόκου της υπερημερίας. Η καθυστέρησις συνεπάγεται την διακοπήν της δι’ ηλεκτρικής ενεργείας εξυπηρετήσεως της περιοχής του δήμου ή κοινότητος μέχρις αποπληρωμής του καθυστερουμένου ποσού μετά των επ’ αυτού οφειλομένων τόκων υπερημερίας. 4.Προς εξυπηρέτησιν της ως ανωτέρω δαπάνης του δήμου ή της κοινότητος, δι’ αποφάσεως του οικείου δημοτικού ή κοινοτικού Συμβουλίου επιβάλλεται υποχρεωτική ρευματοληψία των κατοίκων. Η υποχρεωτική ρευματοληψία συνίσταται εις την υποχρέωσιν καταβολής εισφοράς εις τον δήμον ή την κοινότητα ίσης προς το αντίτιμον ωρισμένης ποσότητος ηλεκτρικής ενεργείας, αδιαφόρως εάν ο υπόχρεως είναι καταναλωτής ηλεκτρικής ενεργείας ή εάν ήθελε  χρησιμοποιήσει εν όλω ή εν μέρει την ενέργειαν ταύτην. Η υποχρέωσις αύτη είναι ανεξάρτητος της υποχρεώσεως καταβολής εις την Δ.Ε.Η. του αντιτίμου καταναλωθείσης ηλεκτρικής ενεργείας. 5.Αι εισφοραί ρευματοληψίας είναι μηνιαίαι, ορίζονται δε εις την αρχήν εκάστου έτους υπό του οικείου δημοτικού ή κοινοτικού συμβουλίου κατά αυτοτελείς οικοδομάς ή διαμερίσματα οικοδομών αυτοτελώς χρησιμοποιούμενα. Δια την επιβολήν της εισφοράς αι οικοδομαί ή τα αυτοτελή διαμερίσματα αυτών κατατάσσονται εις κλάσεις αναλόγως του μεγέθους και του είδους της χρήσεως, ορίζεται δε η εις εκάστην κλάσιν αναλογούσα ποσότης ηλεκτρικής ενεργείας. Αι εισφοραί ορίζονται κατά τρόπον ώστε το σύνολον αυτών να μη υπερβαίνη το απαιτούμενον προς κάλυψιν της ως ανωτέρω δαπάνης ποσόν. Της εισφοράς δύνανται ν’ απαλλάσσωνται αποδεδειγμένως άποροι. Κατά της κατανομής επιτρέπεται αίτησις επανεξετάσεως εντός οκταημέρου από της θυροκολλήσεως εις το δημοτικόν ή κοινοτικόν κατάστημα σχετικής γνωστοποιήσεως του δήμου ή κοινότητος, εκδικαζομένη υπό του οικείου δημοτικού ή κοινοτικού συμβουλίου. 6.Κατ’ έτος ενεργείται αναθεώρησις της ως ανωτέρω κατανομής, καθ’ όσον τούτο είναι αναγκαίον ίνα ληφθούν υπ’ όψει μεταγενεστέρως επελθούσαι μεταβολαί. Εν σχέσει προς την αναθεώρησιν ταύτην εφαρμόζονται αναλόγως αι διατάξεις της προηγουμένης παραγράφου. 7.Αι εισφοραί ρευματοληψίας καταβάλλονται μεν υπό των ιδιοκτητών, βαρύνουν όμως τους μισθωτάς των ακινήτων, οίτινες υποχρεούνται όπως κατά την καταβολήν του πρώτου μετά την πληρωμήν της εισφοράς ενοικίου καταβάλλουν άμα και την βαρύνουσαν αυτούς εισφοράν ρευματοληψίας. Εάν ο μισθωτής δεν καταβάλλη εις τον ιδιοκτήτην την εισφοράν ρευματοληψίας, ο ιδιοκτήτης κτάται εκ τούτου και μόνου του λόγου δικαίωμα εξώσεως του μισθωτού, κατά τας διατάξεις του κωδικοποιημένου Ν. ΒΧΗ΄, διατηρών άμα και τα εκ του κοινού δικαίου λοιπά αυτού δικαιώματα ως προς την είσπραξιν των οφειλομένων. 8.Δια την πραγματοποίησιν της κατά την παράγραφον 1 του παρόντος άρθρου επεκτάσεως, κάτοικοι του δήμου ή κοινότητος δύνανται να εισφέρουν εκουσίως την απαιτουμένην προς τούτο δαπάνην ή μέρος ταύτης εις τον δήμον ή κοινότητα. Εν σχέσει προς την τοιαύτην εισφοράν εφαρμόζονται αι διατάξεις του άρθρου 43 του από 19ης Δεκεμβρίου 1955 Β. Διατάγματος «περί κωδικοποιήσεως εις ενιαίον κείμενον των ισχυουσών διατάξεων περί των προσόδων των δήμων και κοινοτήτων». 9.Η είσπραξις της εισφοράς παρά του υποχρέου ενεργείται κατά τας διατάξεις περί εισπράξεως δημοσίων εσόδων. 10.Δι’ αποφάσεων των Υπουργών Εσωτερικών και Βιομηχανίας, δημοσιευομένων εις την Εφημερίδα της Κυβερνήσεως, ρυθμίζονται λεπτομέρειαι εν σχέσει προς την εφαρμογήν των διατάξεων του παρόντος άρθρου. 11.Αι δια την εφαρμογήν του παρόντος άρθρου κοιναί αποφάσεις των Υπουργών Εσωτερικών και Βιομηχανίας εκδίδονται κατά παρέκκλισιν του Ν. 3200]1955 «περί διοικητικής αποκεντρώσεως» και του δημοτικού και κοινοτικού κώδικος. Άρθρον 5. 1.Δια την συνομολόγησιν της ελευθέρας συμφωνίας ή την προσφυγήν εις την διαιτησίαν, περί ων αι διατάξεις της πρώτης φράσεως της παραγράφου 1 του άρθρου 9 του Ν.Δ. 3523]1956 «περί οργανώσεως της διανομής της ηλεκτρικής ενεργείας», απαιτείται απόφασις του δημοτικού ή κοινοτικού συμβουλίου ή απόφασις του οικείου διοικητικού συμβουλίου ή διοικούσης επιτροπής του νομικού προσώπου. Αι αποφάσεις αύται δεν υπόκεινται εις έγκρισίν τινα, προκειμένου δε περί δημοτικών ή κοινοτικών ηλεκτρικών εκμεταλλεύσεων δεν απαιτείται η τήρησις των διατυπώσεων των άρθρων 195, 198 και 202 του Ν.Δ. 2888]1954 «περί κυρώσεως Δημοτικού και Κοινοτικού Κώδικος». 2.Προκειμένου περί της αποκτήσεως παρά της Δ.Ε.Η. εμπραγμάτων δικαιωμάτων ή της συνάψεως υπέρ αυτής ενοχικών σχέσεων δεν ισχύουν αι υπό του Α.Ν. 1366]1038 «περί απαγορεύσεως δικαιοπραξιών εις παραμεθορίους, παράκτιους περιοχάς κ.λ.π.» ως ετροποιήθη, θεσπιζόμεναι απαγορεύσεις. 3.Η ισχύς των διατάξεων του παρόντος άρθρου ανατρέχει από της ενάρξεως της ισχύος του Ν.Δ. 3523]1956. (Αντί της σελ. 224,05) Σελ. 224,05(α) Δημόσια Επιχείρηση Ηλεκτρισμού 13.Δ.η.11 Άρθρον 6. 1.Επιτρέπεται όπως δι’ ετέρου Β. Διατάγματος εκδιδομένου προτάσει του Υπουργού Βιομηχανίας κωδικοποιηθώσιν εις ενιαίον κείμενον υπό τον τίτλον Ν. 1468]1950 «περί Δημοσίας Επιχειρήσεως Ηλεκτρισμού», αι διατάξεις: α)του Ν. 1468]1950 «περί ιδρύσεως δημοσίας επιχειρήσεως ηλεκτρισμού», β)του Ν. 1633]1951 «περί κυρώσεως, τροποποιήσεως και συμπληρώσεως του Α.Ν. υπ’ αριθ. 1566]1950 «περί κυρώσεως της μετά του οίκου Ebasco συναφθείσης την 20ήν Ιουλίου 1950 συμβάσεως και ρυθμίσεως ζητημάτων αναγομένων εις την εφαρμογήν του Ενεργειακού Προγράμματος Ανασυγκροτήσεως», γ)του από 28]28 Ιανουαρίου 1951 Β. Διατάγματος «περί οργανώσεως της διοικήσεως της Δημοσίας Επιχειρήσεως Ηλεκτρισμού», δ)του Α.Ν. 1672]1951 «περί τροποποιήσεως και συμπληρώσεως των διατάξεων του Νόμου 1468]1950 «περί ιδρύσεως δημοσίας επιχειρήσεως ηλεκτρισμού κ.λ.π.», ε)του από 2]28 Φεβρουαρίου 1951 Β. Διατάγματος «περί μεταβιβάσεως των εκ του Ν. 1468]1950 αρμοδιοτήτων του Υπουργού Συντονισμού εις τον Υπουργόν Βιομηχανίας», στ)του από 10]24 Απριλίου 1953 Β. Διατάγματος «περί Συμβουλίου Ελέγχου της Δημοσίας Επιχειρήσεως Ηλεκτρισμού», ζ)του από 23 Δεκεμβρίου 1953]8 Ιανουαρίου 1954 Β. Διατάγματος «περί ασκήσεως ανωτάτης εποπτείας επί της Δημοσίας Επιχειρήσεως Ηλεκτρισμού», η)των μη μεταβατικού περιεχομένου διατάξεων του Ν.Δ. 3523]1956 «περί οργανώσεως της διανομής της ηλεκτρικής ενεργείας», θ)πάσης άλλης διατάξεως της ισχυούσης νομοθεσίας τροποποιούσης και συμπληρούσης τας ανωτέρω διατάξεις, και ι)του παρόντος νομοθετικού διατάγματος, του κατά την παράγραφον 1 του άρθρου 2 τούτου Β. Διατάγματος, ως και πάσης άλλη ρυθμίσεως, ήτις ήθελε θεσπισθή μέχρι της εκδόσεως του περί κωδικοποιήσεως Β. Διατάγματος. 2.Κατά την κωδικοποίησιν τούτων επιτρέπεται να μεταβάλληται η σειρά ή αρίθμησις των τμημάτων, κεφαλαίων άρθρων, παραγράφων και εδαφίων, ν’ απαλείφωνται διατάξεις μεταβατικού περιεχομένου ων η ισχύς έληξε και να τροποποιήται η φρασεολογία διατάξεων δια την προσαρμογήν αυτών προς τας γενομένας τροποποιήσεις ή συμπληρώσεις. Σελ. 224,06(α) Άρθρον 7. Η ισχύς του παρόντος Νομοθετικού Διατάγματος άρχεται από της δημοσιεύσεως αυτού εις την Εφημερίδα της Κυβερνήσεως. 